**Nick község Polgármestere**

**Nick**

**N/23-2/2021.**

**J e g y z ő k ö n y v**

Nick község Polgármesterének 2021. január 26-án, kedden meghozott döntéseiről.

**Jegyzőkönyvvezető**: Kovácsné Őri Zsuzsanna Répcelaki Közös Önkormányzati Hivatal titkársági ügyintéző

A Kormány a 478/2020. (XI.3.) rendeletében az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján: „**veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**.

Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

A napirendi pontok anyagát a képviselő-testület tagjai megkapták, és írásban visszaküldték a véleményüket.

Fenti jogszabályi hivatkozások alapján és a polgármester részére biztosított döntési hatáskörömben 2021. január 26-án a szükséges intézkedések megtétele érdekében az alábbi döntéseket hozom:

**A mai napon az alábbi napirendi pontok tekintetében kell döntést hozni:**

1. Nick község Önkormányzata 2021. évi költségvetésének első olvasata
2. Általános Iskolai körzethatárok véleményezése
3. Rákóczi utcában található fák kivágására beérkezett ajánlatok elbírálása
4. Tájékoztatás maradvány korrekcióról

**1. Nick község Önkormányzata 2021. évi költségvetésének első olvasata**

Írásos előterjesztés, határozati javaslat, rendelet-tervezet és előzetes hatásvizsgálat csatolva.

Nick község Polgármestere a Nick község Önkormányzatának 2021. évi költségvetési rendelet-tervezet elfogadása kapcsán - a képviselők véleményének kikérését követően - az alábbi döntést hozza:

**Nick község Polgármesterének 4/2021. (I.26.) számú határozata**

Nick Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a Nick község Önkormányzata 2021. évi költségvetésének első olvasatát - a járóbeteg- és gyermekorvosi ellátás hozzájárulás költségének kivételével -az előterjesztés melléklete szerinti tartalommal elfogadja.

A járóbeteg- és gyermekorvosi ellátás hozzájárulási költség tekintetében további egyeztetést javasol.

**Felelős:** Csorba József polgármester

**Határidő:** azonnal

**2. Általános Iskolai körzethatárok véleményezése**

Írásos előterjesztés, határozati javaslat és a Sárvári Tankerületi Központ tájékoztató levele csatolva.

Nick község Polgármestere az általános iskolai körzethatárok véleményezése kapcsán - a képviselők írásban tett egyhangú egyetértő véleményét figyelembe véve - az alábbi döntést hozza:

**Nick község Polgármesterének 5/2021. (I.26.) számú határozata**

Nick község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján 2021/2022. tanévre vonatkozóan is egyetért a Sárvári Tankerületi Központ által közzétett általános iskolai körzetkijelöléssel, abban változást nem tart szükségesnek.

**Felelős:** Csorba József polgármester

**Határidő:** közlésre: 2021. február 15.

**3. Rákóczi utcában található fák kivágására beérkezett ajánlatok elbírálása**

Írásos előterjesztés, határozati javaslat, ajánlattételi felhívás és a beérkezett ajánlatok csatolva.

Nick község Polgármestere a Rákóczi utcában található fák kivágására beérkezett ajánlatok elbírálása kapcsán - a képviselők írásban tett egyhangú egyetértő véleményét figyelembe véve - az alábbi döntést hozza:

**Nick község Polgármesterének 6/2021. (I.26.) számú határozata**

Nick Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján az alábbi döntést hozza:

A Nick Rákóczi utcában lévő nagy növésű elszáradt, veszélyes fák kivágására szerződést köt a FEL-ML Kft- vel (9700 Szombathely, Hársfa utca 8.) 760.000 Ft (+ 205.200 Ft Áfa), azaz bruttó 965.200 Ft összegben.

A munka elvégzésének díját az önkormányzat a 2021. évi költségvetésében biztosítja.

**Felelős:** Csorba József polgármester  
**Határidő:** 2021. február 28.

**4. Tájékoztatás maradvány korrekcióról**

Írásos előterjesztés, határozati javaslat és a jegyzőkönyv csatolva.

Nick község Polgármestere a tájékoztatás maradvány korrekció kapcsán - a képviselők írásban tett egyhangú egyetértő véleményét figyelembe véve - az alábbi döntést hozza:

**Nick község Polgármesterének 7/2021. (I.26.) számú határozata**

Csorba József Nick község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban: Kat. véd. tv.) 46. § (4) bekezdésében kapott felhatalmazás alapján az alábbi döntést hozza: a 2019. évi maradvány korrekcióját az előterjesztés mellékletét képező jegyzőkönyv alapján 6.033.170,-Ft összegben jóváhagyja.

**Határidő:** azonnal

**Felelős:** Csorba József polgármester

dr. Kiss Julianna jegyző

**k.m.f.**

**Csorba József dr. Kiss Julianna**

**polgármester jegyző**